Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 556

1. Ez a modul írja le — azt az eljárást, amely szerint a tulajdonos vagy a Közösségben letelepedett meghatalmazott képviselõje, vagy a berendezés üzemeltetõje biztosítja és nyilatkozik arról, hogy a szállítható nyomástartó berendezés folyamatosan megfelel e rendelet elõírásainak. A tulajdonos, vagy a Közösségben letelepedett képviselõje, vagy a berendezés üzemeltetõje minden szállítható nyomástartó berendezésen köteles feltüntetni az idõszakos ellenõrzés idõpontját, és megfelelõségi nyilatkozatot kiállítani. Az idõszakos ellenõrzés idõpontja mellett fel kell tüntetni a 4. pontban meghatározott, a felügyeletért felelõs bejelentett szervezet azonosító számát; illetve — azt az eljárást, amely szerint a tartány idõszakos ellenõrzését jóváhagyott szervezet végzi. A jóváhagyott szervezet tanúsítja, hogy a szállítható nyomástartó berendezés folyamatosan megfelel e rendelet elõírásainak. A jóváhagyott szervezet minden szállítható nyomástartó berendezésen feltünteti az idõszakos ellenõrzés idõpontját, és az idõszakos ellenõrzésrõl tanúsítványt állít ki.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes